හතර අතින් කළුකරලා මුළු පිටකොටුවම කළුපාටයි. එකකට එකක් පැරදවීමට වගේ අහස උසට නැගී සිටින විසල් ගොඩනැගිලිවලටත් උඩ ඉඳන් පොළොවට පාත්වෙන මොරගෙඩි වගේ වැයි බිංදු මහ පාරවල් අතුරු පාරවල් සියල්ලම මඩ ගොහොරු කරලා සපත්තුවට තැලී චිරි චිරි හඬින් මිරිකී යන මඩ වතුරේ මං ලංගම ප්‍රධාන බස් නැවතුම පැත්තට ගමන් කළා. හරිම පරෙස්සමින් යා යුතු ගමනක්. පාරේ යන එන රථවාහනවල රෝදවල හැපී දස අතට විසිරෙන මඩ මිශ්‍ර කළු පැහැ වතුර ඇඳුමකට විසි වුණොත් නම් ඉවරයි ඔක්කෝටම හපන් ත්‍රිවිල් කිසිම අණක් ගුණක් නැහැ. පාරෙ යන මිනිස්සු තඹ සතයකට මායිම් කරන්නේ නැ හිතුවක්කාරයො. කාර්යාල වැහෙන වෙලාව නිසා මේ සාවිය හරිම කලබලයි වැස්සට යටින් කුඩ ඉහළගෙන යන එන දෙනෝදාහජක් දෙනා වැහි කළුවෙන් තොර හැබෑ හැන්දෑ කළුවරත් එක්ක සෙනෙහස දෝරේ ගලන තම තමන්ගේ ගෙවල්වලට යන්න වැස්සෙන් හීතලෙන් මුළු ගැන්විලා පාර දිහාට දෑස් දල්වාගෙන ඉන්න සෙනෙහෙබර බිරිඳ හුරතල් දරු පැටවුන්ට ආදරයේ උණුසුම දෙන්න යා ගන්න මහ පොරයක් මහ වැස්ස මුතු වැස්සක් කරගෙන පාට පාට මල් වැටුණු එකම කුඩේ යටින් තුරුලු වෙලා ගමන් කරන පෙම්වතුන් නම් මේ මහ වැස්සට ආදරේ කරනව ඇති.
මේ සාවිය හරිම කලබල ඇයි?
කාර්යාල වැහෙන වෙලාව නිසා